Hægt er að nálgast eftirprentun af verkinu á 10 dollara á Amazon . Banksy hefur jafnvel gengið svo langt að veita aðgang að verkum sínum í hárri upplausn til afnota fyrir fólk . Í fyrsta skiptið sem Banksy höfðaði mál fyrir brot á réttindum sínum var það fyrst og fremst á grundvelli vörumerkjaréttar . Ekki er vitað hvort það að Banksy hafi ákveðið að höfða opinberlega sitt fyrsta mál á þessum grundvelli , þ.e. gegn sölu minjagripa í verslun safns , tengist á einhvern hátt þekktri heimildarmynd hans frá 2010 sem hét Exit through the gift shop . Þeir aðilar sem nú krefjast ógildingar á vörumerkjaskráningu á þeirri mynd sem hékk í eftirprentun á skrifstofu borgarstjóra halda því meðal annars fram að Banksy hafi aldrei ætlað sér að nota vörumerkið til að auðkenna vörur ( enda hafi hann sjálfur ekki selt neinar vörur eða þjónustu undir merkinu ) heldur hafi hann ætlað sér að „ komast framhjá “ reglum um höfundarrétt með því að skrá vörumerkið og tryggja sér þannig vernd . Ýmsar ástæður gætu legið þar að baki , meðal annars að tryggja áframhaldandi nafnleynd listamannsins . Listamaðurinn Banksy hefur brugðist við ógildingarmálinu með því að opna pop-up verslun í London þar sem unnt er að kaupa ýmsar vörur sem eru auðkenndar með þeim myndum hans sem skráðar eru sem vörumerki . Málið vekur upp áhugaverðar spurningar um skörun milli vörumerkjaréttar og höfundarréttar og er enn til meðferðar hjá European Intellectual Property Office . Höfundur er lögmaður sem sérhæfir sig m.a. í hugverkarétti . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .